"Tona ya Bojanala le yona e tla tlhomamisa Kgwedi ya Bojanala ka la bo 28 Phatwe 2013 kwa Amanzingwe Lodge, Hartebeespoort, ka fa tlase ga moono wa: “Metsi a itumedisa.”Jaaka karolo ya ditiragalo tsa kgwedi, Pontsho ya Bosetšhaba ya Dirutwa tsa Bojanala e tla tshwarwa kwa Tikwatikweng ya Thologelo ya Boditšhabatšhaba ya East London mo gare ga la bo 19 le la bo 21 Lwetse 2013 go bontsha ditšhono tsa ditiro tse di tlhagisiwang ke setheo se se golang seno, ebile se setse se thapile go feta halofo ya milione ya maAforika Borwa.9 Kabinete e amogetse fa Tona ya Tlhabololo ya Metseselegae le Ntšhwafatso ya Naga e tla aba semmuso dintlo di le 70 go baamogedi ba Kgaolo ya Borataro, ka Lamatlhatso, 24 Phatwe 2013."